《次韵张正民游智者寺》
宋代·苏简

养拙何所诣，白昼门常关。
剥吸有好怀，绕郭横秋山。
佛庐占山麓，清净非人间。
曳杖得晤语，幽寻为怡颜。
三峰耸而秀，群巘抱以环。
寺同乔木古，僧与白云閒。
一鸟不复鸣，流泉自潺湲。
山林足胜践，世路羊肠艰。

作者简介：（?—1166）眉州眉山人，字伯业。苏迟子。以祖恩补假承务郎。徽宗宣和初调郑州司曹，累官知严州、处州。以直秘阁帅广东，措置海盗有方。以中散大夫、直龙阁致仕。有《山堂集》。